Budapest, 2018. január 31.

Magyarországi Református Egyház

Pályázati iroda

Sajtóközlemény

Befejeződtek KEHOP-5.2.3-16-2016-00004 azonosító számú, a *„Magyarországi Református Egyház épületeinek energetikai felújítása”* című projekt kivitelezési munkái, melyhez kapcsolódóan 249.872.441 Ft támogatást használt fel a Magyarországi Református Egyház.

A projekt megvalósulási időszakában 3 darab egyházi fenntartású közfeladatot ellátó intézmény került fejlesztésre a felsorolt megújuló energiaforrás hasznosításával.

* **Károli Gáspár Református Egyetem Bethlen Gábor Kollégiuma** - 1116 Budapest: hőszigetelés, 185 darab nyílászáró csere / korszerűsítés, fűtési rendszer korszerűsítése 3 db kondenzációs gázkazán beszerelése, 192 darabos napelemes és 15 darabos használati meleg víz előállításához szükséges napkollektoros rendszer kiépítése történt.

A kivitelezési munkákat az EB Hungary Invest Kft. végezte. A munkálatok 2017. májusban kezdődtek, 2017. augusztus végén történt meg a műszaki átadás, így szeptembertől a kollégiumban lakó hallgatók már egy megújult épületbe térhettek vissza.

* **Csomasz Tóth Kálmán Református Alapfokú Művészeti** **Iskola** - 3643 Dédestapolcsány: hőszigetelés, 17 darab nyílászáró csere / korszerűsítés, fűtési rendszer korszerűsítése kondenzációs gázkazánnal, 20 darabos napelemes rendszer kiépítése valósult meg.

A kivitelezési munkát, ami 2017. júliusban vette kezdetét, és 2018. január 19-én ért véget Juhász László vállalkozó végezte.

* **Miskolc-Diósgyőri Református Általános Iskola Görgey úti Óvodája** - 3529 Miskolc: hőszigetelés, 12 darab nyílászáró csere / korszerűsítés, fűtési rendszer korszerűsítése kondenzációs gázkazánnal, 15 darabos napelemes rendszer kiépítése valósult meg. A kivitelezési munkát, ami 2017. júliusban vette kezdetét, és 2017. december közepén ért véget Juhász László vállalkozó végezte.

A fejlesztés kiemelt célja volt a köznevelési intézmények (bentlakásos kollégium, óvoda, alapfokú művészeti iskola) általános körülményeinek javítása, az épületek üzemeltetési költségeinek csökkentése, valamint kiemelt szerephez jutnak a környezettudatosságra irányuló törekvések is, melyek a megújuló energiaforrások hasznosításában jelennek meg.

A projekt teljes költsége 312.473.030 Ft, melyhez a támogatási összegen felüli kiegészítést a Károli Gáspár Református Egyetem, és a Tiszáninneni Református Egyházkerület biztosította.